Boek: StilWo(o)rdDie afgelope twaalf jaar skryf Marietha Malan al die geestelike rubriek in die Solidariteit Tydskrif. In dié tyd het sy ons geleer hoe God rondom ons raakgesien kan word. Die Here openbaar hom elke dag in hartseer, vreugde, humor en kwaad wees. Marietha is nie ŉ predikant of teoloog nie, maar ŉ gewone ma met vyf kinders met al die drama wat daarmee gepaardgaan. Sy leer ons dat jy in die klein dingetjies wat gebeur iets van die Here sien. Staaltjies uit haar eie lewe word gebruik en haar rubrieke is gevul met karakter en persoonlikheid. Sy trek jou letterlik in die rubriek in en as jy eerlik is, herken jy jouself in byna elke rubriek. Sy praat met ons nie deur buitegewone gebeure en wonderwerke nie, maar deur gewone dinge. Sy sien die Here raak wanneer sy haar jongste seun na ŉ meisie toe moet aanry. Die Here praat met haar oor rigting deur ŉ GPS wat by die huis vergeet is. Ek het ŉ GPS op my bedkassie. Dit is swart, met ŉ leeroortreksel. Binne-in is rigtingaanwysers oor die lewe. “U Woord is ŉ lamp vir my voet en ŉ lig vir my pad,” sê Psalm 119 vers 105. Baie van hierdie GPS se aanwysings ken ek uit my kop. Dis vir my oorbekend. Tog volg ek aanhoudend afdwaalpaadjies en val in die sondeverkeer vas. Die boek is direk beskikbaar by: Kraal-Uitgewers Prys: R120.00* *Prys onderhewig aan verandering